मेट्रो ने एक प्रयोग के तौर लाल किले में दो स्पेशल एंट्री गेट्स और जामा मस्जिद में दो एग्जिट गेट्स बनाए हैं। इन गेट्स के जरिए पैसेंजर्स अपने मोबाइल फोन का इस्तेमाल कर एंट्री कर सकेंगे और बाहर निकल सकेंगे। इन गेट्स को ड्रीम गेट्स नाम दिया गया है। देश में यह अपनी तरह का पहला प्रयोग है। इस योजना के तहत मेट्रो में सफर करने के लिए न तो टोकन खरीदने की जरूरत पड़ेगी और ही स्मार्ट कार्ड को बार-बार रिचार्ज कराना होगा। अब आपका मोबाइल फोन मेट्रो की यात्रा में टिकट का काम करेगा।